Tlokwe: ANC verloor hofaansoek | Maroela Media
Die hooggeregshof in Pretoria het pas ŉ aansoek van die ANC, om ŉ vergadering, waar die voormalige burgemeester van Tlokwe ontsetel is, ongeldig te verklaar, van die hand gewys.
Regter Neil Tuchten het Maandag bevind dat die raadsvergadering waar die voormalige burgemester, Maphetle Maphetle, ontsetel is, wettig was. Regter Tuchten het ook bevind dat Maphetle se besetting van die burgemeester se kantoor, onwettig is.
Die ANC het verlede Dinsdag aangekondig dat die raadsvergadering, waartydens DA-raadslid Annette Combrink as burgemeester aangewys is, ongeldig verklaar moet word. Die ANC het Combrink nie as burgemeester erken nie en het gesê Maphetle is steeds die burgemeester.
Combrink is op 2 Julie vir die tweede keer sedert November as die nuwe burgemeester aangewys.
Die ANC se tugkomitee in Noordwes het 14 van sy raadslede geskors wat teen Maphetle gestem het. Hulle is ook as Tlokwe-raadslede afgedank.
Annette Combrink Maphetle Maphetle
So word hulle stuk-stuk ingepalm. Mooi so DA!!
johan storbeck · 5 jaar gelede
soos iemand voorheen opgemerk het dat die land deur die howe regeer word, ek is dankbaar die howe hier word nie gemanipuleer deur die regering soos in zimbabwe nie, as dit is hoe ons dit moet doen dan doen ons dit. ek soek nog net die predikant wat kan opstaan en vir die regering kan se om nie die Christelike geloof voor te se hoe om dit uit te oefen nie,
Een Klein tree weg van ANC diktatuur, een tree Nader na ‘n kanton en selfbeskikking.